Diari Oficial de la Generalitat Valenciana


Sumari del DOGV 8210, del 11-01-2018 (2017/11676)

Notificació de la sentència dictada en el judici ordinari número 432/2016
-------------------------------------------------------------------------

### Dades del document

Número de DOGV
:   8210

Data del DOGV
:   11-01-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2017/11965


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el judici ordinari número 432/2016 [2017/11746]  
De: McDonald's International Property Company, Ltd., i Restaurantes McDonald's, SAU.  
Procurador: Juan Carlos Olcina Fernández.  
Contra: Franz Brockers.  
Cristina Cifo González, lletrada de l'Administració de justícia del Jutjat Mercantil número 1 d'Alacant, faig saber que en aquest jutjat es tramita el judici ordinari número 432/2016, seguit a instàncies de McDonald's International Property Company, contra Franz Brockers, en què s'ha dictat la Sentència número 63/2017 en data 7 de març de 2017, que té la dispositiva, literalment, com segueix:  
  
«Dispositiva  
Estime íntegrament la demanda presentada pel procurador dels tribunals Juan Carlos Olcina Fernández, en nom i representació de les entitats mercantils McDonald's International Property Company, Ltd., i Restaurantes McDonald's, SAU, contra Franz Brockers, i declare:  
  
Que les entitats mercantils McDonald's International Property Company, Ltd., i Restaurantes McDonald's, SAU, exerceixen contra Franz Brockers un dret exclusiu i preferent sobre la marca anomenada dels arcs daurats.  
Que el registre de la marca espanyola número 2975166 és nul per resultar incompatible amb els drets prioritaris de marca de les entitats mercantils McDonald's International Property Company, Ltd., i Restaurantes McDonald's, SAU.  
Que els usos per Franz Brockers del signe distintiu infractor dels arcs daurats constitueixen una infracció dels drets d'exclusiva de les entitats mercantils McDonald's International Property Company, Ltd., i Restaurantes McDonald's, SAU, sobre les seues marques esmentades.  
Condemne Franz Brockers:  
A sotmetre's a les anteriors declaracions.  
A cessar en qualsevol classe d'ús de la marca espanyola número 2975166 i del signe distintiu infractor dels arcs daurats en el tràfic i, en particular, per a identificar la seua agència immobiliària Mama, SL, en les seus pagines web www.mama.sl, www.domicil.tv, www.mama24.es, www.dataag.eu, www.dataag.net, www.dataag.org, www.dataag.de, www.shuleag.dey, www.bonusbucher.dey i en qualssevol pàgines en xarxes socials vinculades amb els llocs web esmentats.  
A retirar del mercat i destruir qualssevol productes, articles, mostres, embalatges, embolcalls, material publicitari, etiquetes, rètols, menús o qualsevol altre document corporatiu o comercial en què es consignen els mencionats signes distintius.  
A indemnitzar les entitats mercantils McDonald's International Property Company, Ltd., i Restaurantes McDonald's, SAU, en concepte de dany emergent, en la quantitat de 10.216,31 euros.  
A indemnitzar les entitats mercantils McDonald's International Property Company, Ltd., i Restaurantes McDonald's, SAU, en la suma de 600 euros per dia transcorregut des de la data de la notificació de la sentència fins que es produïsca la cessació efectiva de la violació dels drets d'exclusiva d'aquests.  
Ordene al seu dia la cancel·lació registral de la marca espanyola número 2975166 per mitjà de la remissió de l'oportú ofici a l'Oficina Espanyola de Patents i Marques.  
Tot això amb la condemna expressa a les costes processals a la part demandada, Franz Brockers.  
Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, el qual haurà d'interposar-se en aquest jutjat en el termini de 20 dies comptat des de la data de la notificació efectiva.  
Aquesta és la meua sentència, de la qual cal unir un testimoniatge a les actuacions corresponents, que pronuncie, mane i firme.»  
  
I atés que el demandat es troba en parador ignorat, expedisc aquest edicte a fi que li valga de notificació de forma deguda.  
  
Alacant, 25 d'octubre de 2017.- La lletrada de l'Administració de justícia: Cristina Cifo González.